Väljavõtted seletuskirjast

Kinnistu on üsna reljeefne. Kinnistu madalaima puntki kõrgus on 46.41m üle merepinna ning kõrgeim punkt on 52,64m üle merepinna. Kõrguste erinevus kinnistul on üle kuue meetri. Kinnistul on olemas ka kõrghaljastus, mis antud projekti raames säilitatakse. Rekonstrueeritava keldrihoone kõrgus ±0,00=+51,6m. Keldrihoone kõrgus maapinnast on 3,4 m.

Keldrihoone tehnilised näitajad:

ehitisealune pind 25,9 m2

maapealse osa alune pind 25,9 m2

maapealsete korruste arv 1

maa-aluste korruste arv 1

absoluutne kõrgus 54,8 m

kõrgus 3,4 m

pikkus 6,0 m

laius 6,7 m

suletud netopind 29,6 m2

maapealse osa maht 87,3 m3

maa-aluse osa maht 40,5 m3

maht 127,8 m3

üldkasutatav pind 29,6 m2

vundamendi liik - madalvundament

kande- ja jäigastavate konstruktsioonide materjali liik - puit, betoon

välisseina välisviimistluse materjali liik - laudis

välisseina liik vahetäitega - sõrestik

katuste ja katuselagede kandva osa materjali liik - puit

vahelagede kandva osa materjali liik - betoon

katusekatte materjal - terasprofiilplekk

elektrisüsteemi liik - võrk

ventilatsioonisüsteemi liik - loomulik ventilatsioon

*Pakkumine ei pea sisaldama uste ja akna hinda ega paigaldust!*

Keldrihoone ehitatakse vana keldri peale. Vana keldri sissepääs läheb varikatuse alla (trepikatus). Hoone täiendav keldrikorrus ehitatakse ehitusplokkidest ning teine korrus puitkarkassile. Katuseks on viilkatus ning katusekatteks klassik profiilplekk. Rekonstrueerimisega tekib keldrikorrusele kaks keldriruumi ja teisele korrusele kaks kuuriruumi.

Keldrihoone:

• Katusekate – plekk, klassik profiil, toon roheline

• Katuse otsakelbad - horisontaalne laudis, toon punane

• Räästakastid - laudis, toon valge

• Vihmaveerennid ja -torud - tsingitud plekk, toon tumehall

• Fassaad - horisontaalne laudis, toon punane

• Sokkel - soklikrohv, toon hall

• Aknad - puit, toon valge

• Välisuks - puit, toon tumepruun

Olemasolevad keldri seinad jäävad alles. Keldri 0 korrust ehitatakse suuremaks kasutades ehitusplokki. Olemasoleva keldrilae peale paigaldatakse teise korruse põranda tõstmiseks 3 rida ehitusplokki *(lähtuvalt ümbritsevast pinnareljeefist võib osutuda vajalikuks ka 4 rida)*, vahe täidetakse liivaga ning valatakse uus põrand. Keldrihoone esimese korruse seinad ehitatakse puitkarkassile ning lagi puitsarikatele.

Keldrit laiendatakse ning 0 korruse põrandale valatakse juurde betoonplaat, mis täidab nii vundamendi kui põranda ülesannet. Plaadi servade alla paigaldatakse killustik 200mm, mis tihendatakse ning üks rida ehitusplokki Fibo 5 250mm. Betoonplaat rajatakse 100mm paksune C20/25 betoonist ning armeeritakse 6#200 armatuuriga.

Keldrihoone projekteeritavad ja olemasolevad konstruktsioonid

Rekonstrueeritava keldrihoone välissein VS1

Projekteeritav:

• Horisont. voodrilaud + värv

• Distantslaud 25x100mm

• OSB plaat 10mm

• Puitkarkass 50x150mm

Rekonstrueeritava keldrihoone laiendatava osa põrand P1

Projekteeritav:

• R/b 100mm, betoneeritud armeeritult V1 plokklaotise külge

Rekonstrueeritava keldrihoone laiendatava 0 korruse osa põrand P2

Projekteeritav:

• R/b 100mm, betoneeritud armeeritult V1 plokklaotise külge

• Ehituskile 0,2mm

• Tihendatud pinnas

Rekonstrueeritava keldrihoone katus K1

Projekteeritav:

• Katusekate - Plekk, klassik profiil

• Horisont.roov 25x100mm, s=300mm

• Vertik.roov 25x50mm, s=600mm

• Katusekatte aluskate, hingav

• Sarikad 50x100mm, s=600mm

Keldrihoone vundament pikendatakse hoone laiendavasse ossa. Pinnas kooritakse ning vundamendialune tihendatakse 200mm killustikuga. Killustikule paigaldatakse seina perimeetri ulatuses Fibo5 ehitusplokk kõrgusega 250mm. Plokkidevaheline ala täidetakse mineraalpinnasega, mis tihendatakse. Selle peale paigaldatakse ehituskile, kanduritele armatuur 6#150mm ning valatakse betoonplaat C20/25 100mm.

Keldrihoone keldrikorruse põrandaks raudbetoonplaat. Esimese korruse põranda maapinnast kõrgemale tõstmiseks laotakse keldrikorruse olemasoleva lae perimeetrile kolm ehitusploki (Fibo3) rida. Plokkide vahe täidetakse liivaga, paigaldatakse ehituskile ning valatakse uus raudbetoonplaat 100mm. Lae valamiseks tuleb kasutada betooni klassiga C25/30 ja armatuuri 8#150. Armatuur peab olema 30mm betooni alumisest osast. Põrandaks jääb betoonipind.

Keldrihoone juurdeehituse 0 korruse seinad on projekteeritud Fibo3 200mm plokkidest, mis väljastpoolt krohvitakse. Esimese korruse välisseinad ehitatakse 50x150mm prussidele, sammuga 600mm. Sellele väljapoole paigaldatakse OSB3 plaat 10mm, millele omakorda horisontaalne ülekattega laudis, mis värvitakse.

*NB! Vundamendi ja plokitööd on vaja teostada ka trepikatuse ehitamise juures, maht näha joonistel.*

Keldrihoone I korruse vahesein on projekteeritud 50x100mm puitkarkassile, mis kaetakse ühelt poolt 10mm OSB3 plaadiga.

Keldrihoone katus ehitatakse 50x150mm sarikatele sammuga 600mm, Sellele paigaldatakse hingav katuse aluskate, vertikaalne roovitus 25x50mm, sammuga 600mm ning sellele omakorda horisontaalne roovitus 25x100mm, samm 300mm. Katusekatteks paigaldatakse profiilplekk klassik.

*Keldri trepi katus osas on vajalik ehitada nö katusega karkass. Ehk siis vundament, prussidest karkass ja katus peale. Selle osa seinad jäävad joonistel näidatud viisil esialgu katmata. (Tehakse hiljem töö tellija enese poolt.)*

*Puukuuri osa seinakate on planeeritud erinev projektis kujutatust. Seina selle osa põhimõtteline ristlõige on omakäelise joonisena lisatud.*